Chabier Tomás tamién documentó a parabla «lolo» en Viello Sobrarbe en os anyos 1990 a partir d'a toponimia («O quarto lolo», «O güerto lolo»), porque ya no s'emplegaba en o parlar vivo d'ixa comarca, y enqüestando arribó en a conclusión que a parabla heba estau la principal dica una cinqüentena d'anyos d'antes, pero que la heban desplazau «yayo» y «yaya», traítas dende as ciudatz y consideradas más finas por a chent d'a redolada. En relación con isto, Rudolf Wilmes la cita en o parlar de Vallivió en os anyos 1930, y tamién amaneix en o Diccionario Dialectal Altoaragonés d'Hortensia Buisán Bernad, de 1944, que conoixeba bien o parlar de Vallibroto.